stanford-oval/wikipedia huggingface dataset:
Rudaki

Rudakin patsas
Rudaki eli Rudagi eli Abn Abdullah Jafar ibn Muhammad Rudaki eli Abu Abdollah Jafar ibn Mohammad Rudaki (noin 859–940 tai 858–941) oli persialainen runoilija ja samanidien hovirunoilija. Hän toimi Buharassa vuoteen 938. Tuotannosta on säilynyt nykypäiviin vain katkelmia. Häntä pidetään Persian kirjallisuuden ensimmäisenä suurena lyyrikkona ja runojen säkeitä melodisina ja teeskentelemättöminä.
Ruckenkreuz

Ruckenkreuz
Ruckenkreuz (suom. Rucken risti) on Blaubeurenin kaupungissa Baden-Württembergin osavaltiossa Saksassa sijaitseva sotamuistomerkki. Muistomerkki on 8,4 metriä korkea ja 2,8 metriä leveä valkoinen risti.[lähde? ] Muistomerkki on rakennettu ensimmäisessä maailmansodassa kuolleiden muistoksi. Ruckenkreuz-sotamuistomerkki valmistui vuonna 1926.[lähde? ]
Risto Nivari

Risto Nivari
Risto Johannes Nivari (sukunimi vuoteen 1933 Arola ; 25. tammikuuta 1913 Mietoinen – 19. heinäkuuta 1990 Helsinki) oli helsinkiläinen rovasti, kirkon perheterapian uranuurtaja ja aforismikirjailija.
Nivari tuli ylioppilaaksi 1933 Turun suomalaisesta yhteiskoulusta. Teologian erotutkinnon hän suoritti 1938 Helsingin yliopistossa. Nivari työskenteli pappina Suomen Luterilaisessa Evankeliumiyhdistyksessä ja Kallion seurakunnassa sekä uskonnon opettajana Helsingissä.
Sodan aikana Nivari toimi rintamalla sotilaspappina. Hänen kolme veljeään kaatuivat sodassa. Aimo ja Kuno Nivari kaatuivat samana päivänä talvisodan lopulla 13. helmikuuta 1940. Kolmas veli, Kosti, kaatui Itä-Karjalassa tarkka-ampujan luotiin syyskuussa 1941. Risto Nivari siunasi hänet syyskuun lopussa Mietoisten sankarihautausmaalle.
Suoritettuaan Therapeia-säätiössä psykoterapeutin tutkinnon hän teki elämäntyönsä perheterapeuttina kirkon perheasiain neuvottelukeskuksessa seurakuntien perheterapian kehittäjänä ja uranuurtajana. Nivari toimi Helsingin evankelisluterilaisten seurakuntien perheasiain neuvottelukeskuksen johtajana vuodesta 1957 lähtien. Hän otti työssään rohkeasti ja näkyvästi kantaa perhepolitiikkaan.
Kirjallisessa tuotannossaan Risto Nivari oli kirkollinen kapinoitsija ja pyrki jatkuvasti kyseenalaistamaan luterilaista oikeaoppisuutta. Nivari oli etsivä ja epäilevä pohdiskelija, ja hän kilpaili suomalaisen pappisaforistiikan kärkisijasta.
Teoksia

Pienuutta piilossa : aforismeja. WSOY 1956
Avaimella suljettu. WSOY 1965
Murrettu sinetti : mietteitä. WSOY 1987
Samantha Bond

| Samantha Bond |
| --- | --- |

Henkilötiedot
Syntynyt: 27. marraskuuta 1961 (ikä 62) Lontoo
Kansalaisuus:  Yhdistynyt kuningaskunta
Ammatti:  näyttelijä
Puoliso:  Alexander Hanson
Näyttelijä
Aktiivisena:  1983–
Merkittävät roolit:  Miss Moneypenny (1995–2002)
Aiheesta muualla
IMDb 
Elonet
AllMovie
Samantha Bond (s. 27. marraskuuta 1961 Lontoo) on englantilainen näyttelijä. Hänet tunnetaan parhaiten Pierce Brosnanin tähdittämistä James Bond -elokuvista, joissa hän näyttelee Moneypennyä. Lisäksi Bond on esiintynyt useissa televisiosarjoissa kuten Downton Abbey ja teatterissa.
Bond syntyi vuonna 1961 Lontoossa. Hänen isänsä on näyttelijä Philip Bond ja äiti televisiotuottaja Pat Sandys. Bond halusi alun perin balettitanssijaksi, mutta huomasi 15-vuotiaana että oli liian iso ballerinaksi. Hän opiskeli Bristol Old Vic Theatre Schoolissa. Bond on ollut myös mukana useissa Royal Shakespeare Companyn tuotannoissa mukana.
Bond-elokuvat

007 ja kultainen silmä (1995)
Huominen ei koskaan kuole (1997)
Kun maailma ei riitä (1999)
Kuolema saa odottaa (2002)
Aiheesta muualla

Samantha Bond Internet Movie Databasessa. (englanniksi)
Rudbeckius

Rudbeck tai Rudbeckius voi viitata seuraaviin henkilöihin:
Erik Rudbeck (kirjailijanimeltään Eero Salmelainen) (1830–1867), suomalainen kansanrunouden tutkija
Johannes Rudbeckius (1581–1646), ruotsalainen piispa
Olof Rudbeck vanhempi (1630–1702), ruotsalainen oppinut
Olof Rudbeck nuorempi (1660–1740), ruotsalainen oppinut.
Samuel Iling-Junior

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Samuel Iling-Junior
Syntymäaika: 4. lokakuuta 2003 (ikä 21)
Syntymäpaikka: Lontoo, Englanti
Pelipaikka: laitahyökkääjä
Pituus: 182 cm
Seura
Seura: Bologna (lainalla Aston Villasta)
Pelinumero: 14
Junioriseurat
2011–2020: Chelsea
2020–2021: Juventus
Seurat
| Vuodet | Seura | O | (M) |
| 2021–2023 | Juventus Next Gen | 9 | (3) |
| 2022–2024 | Juventus | 36 | (2) |
| 2024– | Aston Villa | 0 | (0) |
| 2024– | → Bologna (laina) | 2 | (1) |
Maajoukkue
| 2018 | Englanti U15 | 5 | (0) |
| 2018–2019 | Englanti U16 | 13 | (2) |
| 2019 | Englanti U17 | 5 | (0) |
| 2021–2022 | Englanti U19 | 7 | (1) |
| 2022–2023 | Englanti U20 | 6 | (2) |
| 2023– | Englanti U21 | 7 | (2) |
 Seurajoukkueuran tilastot kattavat vain kansalliset sarjat, päivitetty 24. syyskuuta 2024.  Maajoukkueuran tilastot päivitetty 24. syyskuuta 2024.
Samuel Iling-Junior (s. 4. lokakuuta 2003 Lontoo) on englantilainen jalkapalloilija, pelipaikaltaan laitahyökkääjä. Hän edustaa Italian Serie A:ssa pelaavaa Bolognaa lainalla Englannin Valioliigan Aston Villasta.
Seurajoukkueura

Iling-Junior on Chelsean kasvatti. Hän liittyi Chelsean junioriakatemiaan 8-vuotiaana ja pelasi seurassa yhdeksän vuotta. Syyskuussa 2020 Iling-Junior siirtyi Chelseasta italialaiseen Juventukseen.
Iling-Junior debytoi Juventuksen edustusjoukkueessa 21. lokakuuta 2022 Serie A- ottelussa Empolia vastaan, jossa hän tuli vaihdosta kentälle Filip Kostićin tilalle ottelun 85. minuutilla. Ensimmäisen maalinsa Juventuksen pelaajana Iling-Junior teki 7. toukokuuta 2023 Serie A -ottelussa Atalantaa vastaan. Iling-Junior pelasi Juventuksessa kaudella 2022–2023 12 pääsarjaottelua. Mestarien liigassa hän pelasi yhden ottelun ja Eurooppa-liigassa neljä ottelua.
Kaudella 2023–2024 Iling-Junior pelasi Serie A:ssa 24 ottelua, joista neljä avauskokoonpanossa, ja teki niissä yhden maalin. Iling-Junior voitti toukokuussa 2024 Italian cupin, jonka loppuottelussa hän pelasi täydet minuutit.
Heinäkuussa 2024 Iling-Junior siirtyi Juventuksesta englantilaiseen Aston Villaan 14 miljoonan euron siirtosummalla. Hän allekirjoitti seuran kanssa viisivuotisen sopimuksen. Iling-Junior lainattiin elokuussa 2024 italialaisseura Bolognaan kauden loppuun kestävällä lainasopimuksella.
Maajoukkueura

Iling-Junior edusti Englantia junioritasolla ensimmäistä kertaa vuonna 2018. Hän voitti vuonna 2022 alle 19-vuotiaiden Euroopan-mestaruuden.
Muuta

Iling-Juniorin vanhemmat ovat kotoisin Kongon demokraattisesta tasavallasta.
Rosa Wikström

Rosa Wikström (s. 2000) on suomalainen jalkapalloilija, pelipaikaltaan hyökkääjä tai keskikenttäpelaaja. Hän pelasi Kansallisessa Liigassa helsinkiläisen Pallokerho-35:n joukkueessa neljä ottelua kausina 2020–2021. Hän edustaa kaudella 2022 liigassa Nurmijärven Jalkapalloseuraa. Kauden ensimmäisessä ottelussa Helsingin Palloseuraa vastaan hän teki joukkueensa ensimmäisen maalin ja tasapelin 3–3 varmistaneen kolmannen maalin.
Sandra Nasić

Sandra Nasić vuonna 2007
Sandra Nasić (s. 25. toukokuuta 1976 Göttingen, Länsi-Saksa) on saksalainen laulaja. Nasić vaikutti aiemmin Guano Apes -yhtyeessä, mutta on sittemmin siirtynyt soolouralle. Hänen ensimmäinen sooloalbuminsa The Signal julkaistiin 28. syyskuuta 2007. Sandran ääni on erikoinen naiselle. Hänen äänensä mahdollistaa aggressiivisen rockin laulamisen. Sandran oikea hiusväri on ruskea, mutta hän värjää itseään blondiksi. System of a Down, Deftones ja Korn ovat Sandran lempiyhtyeitä. Vuonna 2001 hän sai EinsLive Krone -palkinnon ”paras laulaja”.
Risingshadow

| Risingshadow |
| --- | --- |
Verkkosivusto:  www.risingshadow.fi
Rekisteröinti:  vapaaehtoinen
Kielet:  suomi, englanti
Luonut:  Mika Salovaara
Avattu:  1996, 2001
Similarweb-sija:   7496. (kesäkuu 2022)
Nykyinen tila:  aktiivinen
Risingshadow on suomalainen scifi- ja fantasiakirjallisuussivusto, jonka kirjailija- ja kirjatietokanta sisältää kaikki suomeksi julkaistut spekulatiiviseksi fiktioksi luokiteltavat teokset. Sivustolla on keskustelupalsta ja sivuilla julkaistaan myös uutisia, artikkeleita ja kirja-arvosteluja. Sivustosta on myös samanniminen englanninkielinen versio.
Historia

Sivusto sai alkunsa vuonna 1996, kun sivuston ylläpitäjä Mika Salovaara loi sivuston, jossa hän listasi ilmestyviä fantasiakirjoja. Vuonna 2001 sivusto sai nimen ja osoitteen Risingshadow.net. Myöhemmin palstan käyttäjiin tuli mukaan myös kirjailijoita, kustantamoiden edustajia sekä aihepiirin lehtien, seurojen ja tapahtumien väkeä.
Risingshadow on Suomen suurin tieteis- ja fantasiakirjallisuuteen keskittynyt sivusto. Vuoden 2003 jälkeen sivustolla on vierailtu yli viisitoista miljoonaa kertaa. Sivusto on englanninkielisestä nimestään huolimatta suomenkielinen. Vuonna 2007 Risingshadow laajeni kahdeksi itsenäiseksi sivustoksi, suomen- ja englanninkieliseksi. Englanninkielisellä puolella noin 1600 rekisteröitynyttä käyttäjää, tietokanta kattaa yli 8 400 kirjailijaa, yli 45 000 kirjaa.
Kirjailijatietokannassa on yli 2000 kirjailijaa ja yli 5000 kirjaa. Keskustelupalstalla on noin 4800 rekisteröitynyttä käyttäjää. Kirjatietokannassa on rekisteröityneille käyttäjille mahdollisuus omistettujen ja luettujen kirjojen listaukseen. Uutis- ja artikkeliosiossa on muun muassa kirjailijoiden haastatteluja ja toimitettuja kirja-arvosteluja. Sivuston keskustelupalstalla keskustellaan kirjallisuudesta ja muista aiheista. Harrastajakirjoittajien osiossa saa vertaispalautetta novelleista ja runoista. Käyttäjät järjestävät toimintaa keskenään, kuten kuukausitapaamisia eri kaupungeissa ja jokakesäisen tapaamisen Suomenlinnassa.
Risingshadow on tehnyt yhteistyötä muiden suomalaisen sf-fandomin edustajien kanssa, tavoitteena kasvattaa ihmisten tietoisuutta aihepiiriin kuuluvista julkaisuista ja tapahtumista. Risingshadow'lla on ollut edustus sf-seurojen yhteistyökokouksissa ja se on pitänyt tapaamisia Finnconissa. Vuodesta 2007 Risingshadow’n käyttäjät ovat muodostaneet oman Atorox-palkintoraadin. Risingshadow’lla on ollut oma edustajansa myös Helsingin kirjamessuilla 2005 ja 2007. Vuosina 2006 ja 2008 sivusto on järjestänyt novellikilpailun ja vuonna 2012 Risingshadow järjesti novellikilpailun yhdessä Suomen tieteis- ja fantasiakirjoittajat ry:n kanssa. Vuoden 2012 kilpailuun osallistui yli 140 tekstiä ja siihen osallistui paljon myös nuoria kirjoittajia.
Risingshadow on ollut merkittävässä asemassa internetin tulossa osaksi suomalaisen fandomin toimintaa. Sivuston syntymä oli aluksi erillinen aikaisemmasta fandomista ja mahdollisti harrastajien kokoontumisen myös isojen asutuskeskusten ulkopuolelta.
Aiheesta muualla

Suomenkielinen Risingshadow.fi.
Englanninkielinen Risingshadow.net.
Saint Kitts ja Nevis kesäolympialaisissa 2008

Saint Kitts ja Nevis osallistui Pekingin olympialaisiin vuonna 2008 neljän urheilijan joukkueella, jotka kaikki osallistuivat yleisurheilun ratamatkoille. Lipunkantajana avajaisissa toimi pikajuoksija Virgil Hodge. Saint Kitts ja Nevis ei saavuttanut mitaleja Pekingin olympialaisissa.
Joukkue > Yleisurheilu

Kim Collins osallistui sekä 100 metrin että 200 metrin kilpailuihin. 100 metrin kilpailussa hän oli alkulohkonsa toinen ajalla 10,17. Puolivälierissä hän juoksi ajan 10,07, mikä oikeutti hänelle eränsä toiseen sijaan. Välierissä hän juoksi ajan 10,05, mikä ei riittänyt loppukilpailupaikkaan ollen paras aika, jolla jäätiin loppukilpailun ulkopuolelle. 200 metrin kilpailussa Collins juoksi alkuerissä ajan 20,55, joka takasi hänelle paikan puolivälierissä. Puolivälierissä hän oli eränsä kolmas ajalla 20,43, mikä riitti välieriin. Välierissä hän juoksi ajan 20,25, joka oli erän neljänneksi paras aika ja riitti loppukilpailuun. Loppukilpailussa Collins oli kuudes ajalla 20,59.
Naisissa Virgil Hodge osallistui sekä 100 metrin että 200 metrin kilpailuihin. 100 metrin kilpailussa hän oli alkueränsä neljäs ajalla 11,48, mikä riitti aikavertailujen kautta puolivälieriin. Puolivälierissä juostu 11,45 ei riittänyt välieräpaikkaan. 200 metrin kilpailussa hän juoksi alkuerissä ajan 23,14, jolla oli eränsä kolmas ja eteni puolivälieriin. Puolivälierissä hän oli eränsä viides ajalla 23,17, mikä ei riittänyt välieräpaikkaan. Myös Meritzer Williams osallistui 200 metrin kilpailuun. Hän oli oman alkueränsä seitsemäs ajalla 23,83, mikä ei riittänyt jatkoon. Kolmas naispikajuoksija Tiandra Ponteen kilpaili 400 metrin matkalla. Hän jäi alkueriin ajalla 52,41.
Risingen kirkko

| Risingen kirkko Risinge kyrka |
| --- | --- |
 Risingen kirkko.
Sijainti:  Sankta Marias väg 1, 612 92 Finspång
Kirkkokunta:  Ruotsin kirkko
Hiippakunta:  Linköpingin hiippakunta
Seurakunta:  Finspångin seurakunta
Rakentamisvuosi:  1849
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Risingen kirkko (ruots. Risinge kyrka) tai Risingen uusi kirkko on kirkkorakennus Ruotsin Finspångin kaupungissa Risingen kylässä.
Risingen vanhaa kirkkoa, joka on rakennettu 1100-luvulla, oli laajennettu tilantarpeen vuoksi ja 1700-luvulla suunniteltiin uusia laajennuksia. 1800-luvulla päädyttiin kuitenkin laajentamisen sijaan rakentaa uusi kirkko, joka samalla sijoittuisi väestön kannalta paremmalle paikalle. Niinpä uusi kirkko rakennettiin noin kolme kilometriä pohjoisemmaksi. Uuden kirkon piirustukset laati Yli-intendentinviraston arkkitehti Johan Adolf Hawerman, ja rakennustöistä vastasi itägötanmaalainen rakennusmestari Abraham Nyström. Kirkon rakentaminen aloitettiin vuonna 1845 ja se valmistui vuonna 1849.
Kirkko edustaa pääosin uusklassismia, mutta siinä on hyödynnetty myös erinäisiä "uustyylejä".
Jeesuksen vuorisaarnaa esittävän alttaritaulun on maalannut Pehr Hörberg. Tämä oli asunut Risingessä ja on haudattu Risingen vanhan kirkon hautausmaalle.
Kuvia kirkosta

Risingen kirkko.
Kirkkosali.
Saarnatuoli.
Kirkon alttari.
Kirkon urkuparvi ja urut.
Aiheesta muualla

Finspångin seurakunnan kotisivut (ruotsiksi)
Sandra Ortega Mera

| Sandra Ortega Mera> Henkilötiedot |
| --- | --- |
Syntynyt: 19. heinäkuuta 1968 (ikä 56) A Coruña, Espanja
Muut tiedot
Omaisuus:  6,9 miljardia dollaria (2018)
Yritys:  Inditex (mm. Zara)
Sandra Ortega Mera (s. 19. heinäkuuta 1968 A Coruña, Espanja) on espanjalainen perijätär, miljardööri ja hyväntekijä.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 237. rikkaimmaksi ihmiseksi tai 23. rikkaimmaksi naiseksi. Tuolloin hänen varallisuutensa oli 6,9 miljardia dollaria. Tämä oli peräisin hänen isänsä Amancio Ortegan ja hänen äitinsä Rosalia Meran yhdessä perustamasta Inditex-tekstiilikonsernista, joka tunnetaan erityisesti vaateketju Zarasta. Sandra Ortega Mera peri 89 prosenttia yllättäen vuonna 2013 edesmenneen äitinsä sijoitusyhtiöstä Rosp Corunnasta, ja hallitsee nyt noin 4,5 prosentin osuutta Inditex-konsernista. Tällä omistuksella hän on Espanjan toiseksi rikkain ihminen isänsä jälkeen.
Sandra Ortega Mera opiskeli Santiago de Compostelan yliopistossa ja suoritti siellä tutkinnon psykologiasta. Sittemmin hän on keskittynyt toimimaan äitinsä perustamassa, vammaisten ammattikoulutusta tukevassa säätiössä (Fundación Paideia). Hänen veljellään on synnynnäinen CP-oireyhtymä.
Ryan Roxie

Ryan Roxie
Ryan Roxie on yhdysvaltalainen kitaristi ja laulaja-lauluntekijä. Nykyisin Tukholmassa asuva kitaristi lienee tunnetuin työstään Alice Cooperin ja Slashin kanssa. Roxie työskentelee Gibsonin kitarayhtiölle ja on kiertänyt esittelemässä yhtiön historiaa lukuisilla pitämillään kitaraklinikoilla.
Nuoruus

Ryan Rosowicz syntyi vuonna 1965 Kalifornian Sacramentossa ja varttui itärannikolla pienessä Pleasantonin kylässä. Ryanin isä soitti trumpettia ja hänen äitinsä oli rumpali lukion marssiorkesterissa. Alun perin Roxie oli kiinnostunut rumpujen soitosta, ja rummut olivatkin pitkään hänen ensisijainen instrumenttinsa, kunnes hän alkoi ottaa kitaransoitoin tosissaan noin kahdentoista vuoden iässä. Roxie mainitsee usein Keith Partridgen alkuaikojen innoittajakseen.
Ensimmäisen oman sähkökitaransa Roxie sai joululahjaksi eräänä vuonna. Kitara oli kermanvärinen Stratocaster, kuten Jimi Hendrixillä. Hänen ensimmäinen oma yhtyeensä oli nimeltään ”The Stratocasters”, johon kuului ainoastaan kolme kitaristia. Stratocasterin jälkeen Roxie hankki ensimmäisen Gibson Les Paulinsa, ja pitää sitä edelleen yhtenä parhaimmista kitaroista.
Ura muusikkona

Ryan Roxie on tunnettu parhaiteen kitaristiurastaan Alice Cooperin ja Slash’s Snakepitin riveistä. Roxie on ollut mukana tekemässä muutamia Alice Cooperin levyjä vuodesta 2000 lähtien. Hänen oma yhtyeensä, Roxie77 perustettiin vuonna 2002. Los Angelesin klubeilla soittaminen ei kantanut hedelmää, mutta keräsi faneja debyyttialbuminsa Peace, Love & Armageddon julkaisun jälkeen.
Julkaisut

| Vuosi | Artisti | Albumi | Levymerkki |
| --- | --- | --- | --- |
| 1985 | Candy | Teenage Neon Jungle | Song Tree Records |
| 1991 | Electric Angels | Electric Angels | Atlantic Records |
| 1997 | Dad’s Porno Mag | Dad’s Porno Mag | Wax-Tone Records |
| 1999 | Dad’s Porno Mag | Dad’s Porno Mag (Re-Release) | Robinson / Conspiracy Records |
| 2000 | Slash’s Snakepit | Ain't Life Grand | Koch Records |
| 2004 | Roxie 77 | Peace, Love and Armageddon | Wax-Tone Records |
Julkaisut > Gilby Clarken kanssa

| Vuosi | Albumi | Levymerkki |
| --- | --- | --- |
| 1994 | Pawnshop Guitars | Virgin Records |
| 1995 | Blooze | Virgin Records |
| 1997 | The Hangover | Paradigm Records |
| 1998 | Rubber | Pavement Records |
Julkaisut > Alice Cooperin kanssa

| Vuosi | Albumi | Levymerkki |
| --- | --- | --- |
| 1997 | A Fistful of Alice | Guardian Records |
| 2000 | Brutal Planet | Spitfire Records |
| 2001 | Dragontown | Spitfire Records |
| 2003 | The Eyes of Alice Cooper | Spitfire Records |
| 2005 | Dirty Diamonds | New West / Eagle Records |
Julkaisut > Yhteistyöprojektit

| Vuosi | Artisti | Albumi | Levymerkki |
| --- | --- | --- | --- |
| 1997 | Tamara Champlin | You Wont Get To Heaven | Polystar Records |
| 1997 | Webster Hall Rock n Roll | Compilation | Web Hall Records |
| 1999 | Tal Bachman | Tal Bachman | Columbia Records |
| 2000 | James Micheal | Inhale | Beyond Records |
| 2002 | Cheap Trick Tribute | Cheap Dream | Cleopatra Records |
| 2003 | Elegantly Wasted | Greetings From A Strange Place | Flaco Records |
| 2004 | Texas Terri Bomb | My Lips | TKO Records |
| 2005 | Kiss Tribute | Spin The Bottle | Koch Records |
| 2006 | Huck Johns | Huck Johns | Hide Out / Columbia Records |
Aiheesta muualla

Official Ryan Roxie Swedish Page (Arkistoitu – Internet Archive)
Official Ryan Roxie Homepage
Ryan Roxies Official MySpace Page
Roxie 77's Official MySpace Page
Roxie on Rocket FM 95.3 Weekly Radio Show (Wednesdays 2-4 pm Stockholm Time)
Roxie Yahoo Discussion Forum (Arkistoitu – Internet Archive)
Roxie's Big Rawk Show Podcast:
Samantha Carter

| Samantha Carter |
| --- | --- |
 Samantha Carteria näyttelevä Amanda Tapping ComicCon-tapahtumassa San Diegossa 2007
Ensiesiintyminen:  Jumalten lapset
Näyttelijä (elokuva):  ei esiinny
Näyttelijä (TV):  Amanda Tapping
Henkilötiedot
Rotu:  tau'ri (Maan ihminen)
Sukupuoli:  nainen
Hiusten väri:  vaaleat
Silmien väri:  siniset
Arvo:  kapteeni / majuri / everstiluutnantti / eversti
Syntymäpaikka:  USA, Maa
Infobox OKNimi-testi OK: 
Samantha "Sam" Carter on Yhdysvaltain ilmavoimien everstiluutnantti televisiosarjassa Tähtiportti (Stargate SG-1). Häntä esittää Amanda Tapping. Carterin hahmo liittyy myös Tähtiportin sisarsarjaan Stargate Atlantikseen sarjan neljännellä tuotantokaudella.
Yleistä

Samantha Carter on TP-1:n tiedemies. Sam päätteli (Daniel Jacksonin kanssa), että Tähtiportti-järjestelmään kuuluu tuhansia planeettoja, eikä se ole linkki vain Maan ja Abydoksen välillä. Hän on SGC:n johtava Tähtiportti- ja madonreikäteorioiden asiantuntija.
Sam on TP-1:n ainoa nainen ja luultavasti SGC:n korkea-arvoisin naisupseeri. Hän on erittäin omistautunut Tähtiportti-projektille, ja työskenteli sen hyväksi jo ennen kuin Daniel Jackson sai portin toimimaan. Samin mielestä hänen olisi pitänyt päästä mukaan jo ensimmäiselle Abydoksen tehtävälle, mutta sen sijaan hän työskenteli kaksi vuotta Pentagonissa opiskelemassa teoriaa, mm. ajassa matkustamista.
Kun Sam liittyi SGC:hen toisen Abydoksen tehtävän aikaan, hän oli vielä kapteeni. Vaikka Jackilla olikin aluksi ennakkoluuloja Samia kohtaan, heistä tuli pian hyvin läheiset. Danielin kanssa Carter ystävystyi sitäkin nopeammin, molemmat kun ovat tutkijoita. Carter ylennettiin majuriksi kolmannella tuotantokaudella jaksossa Avoimet kortit ja everstiluutnantiksi kahdeksannella kaudella jaksossa New Order II. Samalla hän siirtyi SG-1:n johtoon.
Perhe ja asuminen

Samin isä Jacob Carter oli ilmavoimien kenraali. Samin äiti kuoli, kun Sam oli nuori, luultavasti teini-ikäinen. Jacobin oli tarkoitus hakea Samin äiti, mutta koska hän myöhästyi, tämä otti taksin ja kuoli sen jouduttua onnettomuuteen. Myöhemmin Jacob-isä kuului tok'riin ja jakoi ruumiinsa Selmak-nimisen tok'ra-symbiootin kansa. Selmak kuitenkin kuoli myöhemmin vanhuuteen, ja samalla myös Jacob menetti henkensä. Samilla on veli Mark, joka oli vieraantunut perheestään kunnes Sam ja Jacob tutustuivat tähän uudelleen sarjan alkupuolella. Markilla on tytär ja poika ja hän asuu San Diegossa.
Carter on naimaton, mutta hän on ollut kihloissa Jonas Hanson -nimisen sotilaan kanssa. Hän on myös osoittanut kiinnostusta tok'ra Martoufiin, tollan Narimiin, alteralaiseen Orliniin sekä Joseph Faxoniin, joka oli Maassa asuva suurlähettiläs. Joen kanssa Sam jopa meni naimisiin tulevaisuudessa, joka ei tule tapahtumaan. Seitsemännellä tuotantokaudella hän alkoi seurustella Pete Shanahanin kanssa ja oli jopa menossa naimisiin tämän kanssa, mutta perui viime hetkellä. Lähes kaikki hänen poikaystävänsä ovat kuolleet. Tohtori Rodney McKay on avoimen kiinnostunut Carterista. Sam tuntee myös vetoa TP-1:n entiseen johtajaan Jack O'Neilliin, mutta he eivät ole voineet viedä suhdettaan eteenpäin armeijan sääntöjen takia. Nykyisin Jack ei ole enää Samin lähin esimies, eivätkä säännöt näin ollen enää estäisi heidän suhdettaan, mutta ilmeisesti mitään ei silti ole tapahtunut.
Samilla on yksikerroksinen talo vastapäätä pientä puistoa, eikä sinne ole ajoväylää. Talossa on puiset lattiat eikä mattoja. Olohuoneessa on kivinen takka, jonka yllä on puinen hylly täynnä valokuvia ja kirjoja. Samilla on mukavan kokoinen televisio, arviolta 31". Kirjahyllyjä on joka puolella asuntoa. Tietokoneita on kolme, joissa on kaikissa nestekidenäyttö: yksi niistä on olohuoneessa ja kaksi työhuoneessa. Talossa on suuri kellari, johon kuuluu huone mahdollisesti moottoripyörän laittelua varten. Tässä huoneessa on paljon työkaluja, Denver Broncosin viirejä sekä ilmavoimien symboli seinällä. Lähes kaikilla seinillä ja vaakapinnoilla on kuvia Samin perheestä. Hänellä on puhelin sängyn vierellä.
Aiheesta muualla

Hahmokuvaus (Arkistoitu – Internet Archive) GateWorld-sivustolla (englanniksi)
Samantha Carter StargateWiki-sivustolla (englanniksi)
Tähtiportin vakiohahmot
Samantha Carter, Vala Mal Doran, George Hammond, Daniel Jackson, Hank Landry, Cameron Mitchell, Jack O'Neill, Jonas Quinn, Teal'c
Rosa Törmänen

| Rosa Törmänen |
| --- | --- |

Henkilötiedot
Syntynyt: 6. elokuuta 1992 (ikä 32)
Kansalaisuus:   Suomi
Rosa Törmänen (s. 6. elokuuta 1992 Kuusamo)  on suomalainen maantiepyöräilijä.
Törmänen saavutti maantiepyöräilyn maantieajon SM-kilpailuissa hopeaa vuonna 2012.
Rising Force

| Rising Force Yngwie Malmsteen |
| --- | --- | --- |

Studioalbumin tiedot
 Äänitetty : Record Plant
 Julkaistu: 1984
 Tuottaja(t): Yngwie Malmsteen
 Tyylilaji: heavy metal, neoklassinen metalli
 Kesto: 39.33
 Levy-yhtiö: PolyGram Records
Yngwie Malmsteenin muut julkaisut
|   | Rising Force 1984 | Marching Out 1985 |
Rising Force on Yngwie Malmsteenin vuonna 1984 julkaisema levy. Levyltä huomattavin, pieneksi hitiksi noussut kappale, on ”Black Star”.
Kappaleet

Black Star – 4.51
Far Beyond the Sun – 5.49
Now Your Ships Are Burned – 4.09
Evil Eye – 5.12
Icarus’ Dream Suite Op:4 – 8.30
As Above, So Below – 4.36
Little Savage – 5.21
Farewell – 0.48
Kokoonpano

Yngwie Malmsteen – sähkö- ja akustinen kitara, basso ja Taurus-bassopedaalit
Jeff Scott Soto – laulu
Jens Johansson – kosketinsoittimet
Barriemore Barlow – rummut